 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ን34 ዓመታት ዘይተፈትሐ ቅትለት ቀዳማይ ሚኒስተር ስዊድን ነበር 12 ሰነ 2020 ምንጪ ስእሊ, Getty Images ቅድሚ 30 ዓመታትዩ ነይሩ ኣብቲ እዋን ዝነበረ ቀዳማይ ሚኒስተር ስዊድን ናይ ምሸት ፊልም ክርኢ ናብ ሲነማ ከይዱ እቲ ዝተራእዮ ዝዛረብን ዘዘራርብን ዝነበረ ቀዳማይ ሚኒስተር ኦሎፍ ፓልመ ሽዑ ንካልኣይ እብረዩ ንሃገሩ ዝመርሓ ዝነበረ ይኹን እምበር ብዝተኻእሎ መጠን ንቡር ኖርማል ሂወት ክመርሕዩ ዝህቅን ነይሩ ከምታ ሽዓ ምሸት ዝገበራ ኩሉ ሳዕ ድሕሪ ስራሕ ንዝነበርዎ ሓለውቲ ኣባላት ፖሊስ የሰናብቶም ነይሩ ፊልም ተወዲኡ ኣጋ ፍርቂ ለይቲ ምስኮነ ከኣ ምስ ብዓልቲ-ቤቱ ሊስበት ንበይኖም ናብ ገዝኦም እናምርሑ እንከለዉ ግን ሓደ ንስዊድን ዘናወጸ ፍጻመ ኣጋጠመ እቲ ቀዳማይ ሚኒስተር ብድሕሪኡ ካብ ቀረባ ርሕቀት ብጥይት ተሃሪሙ ናብ መሬት ቅድሚ ምውዳቑ ሂወቱ ሓለፈት ዋላኳ እቲ ቅትለት ኣብቲ ዝዓመረ ጎደና ናይታ ሃገር እንተ ተፈጸመ ክሳብ ሕጂ ቀታሊኡ ከይተፈልጠዩ ጸኒሑ ልዕሊ ዓሰርተ ናይ ዓይኒ መሰኻኽር ሓደ ነዊሕ ሰብ ጥይት ተኲሱ ከም ዝሃደመ ቃሎምኳ እንተሃቡ ቀታሊኡ ግን ሽታ ማይ ኮይኑ ተሰወረ ድሕሪ 34 ዓመታት ግን ኣኽባር ሕጊ ስዊድን ነቲ ንዓመታት ክግበር ዝጸንሐ መርመራታት ዝድምድም መንነት ቃታሊ ከምዘረጋገጸ ተዛሪቡ ብመሰረት ውጽኢት ናይቲ ዝተኻየደ መርመራ ስቲግ ኤግስትሮም ዝተባህለ ስዊድናዊ ብቕትለት እቲ ቀዳማይ ሚኒስተር ተኸሲሱ ግና መርገምዶ ምርቓ ከም ዝብልዎ እቲ ዝኽሰስ ዘሎ ውልቀሰብ ኣብ 2000 ዝሞተዩ ስለዚ ድማ ኣኽባር ሕጊ ዝሞተ ነይክሰስ ብምባል ፋይል ቅትለት ናይቲ ውሩይ ቀዳማይ ሚኒስተር ከም ዝዓጸወ ኣፍሊጡ እቲ ንዓመታት ንሃገረ ስዊድን ዘሰንበደን ምስ ብዙሓት ውዲታትን ሸርሕታትን ዝተዘርበሉን ሞት ፓልመ ግን በዚዶ ይድቅስ ይኸውን? 